جمهور باشلیغی رجب طیب ایردوغان، تورکیه نینگ دنیاده گی ناتوغری ایشلرگه «توخته» دییش اورونیشیده ایکن لیگینی ایتدی.
ایردوغان آتاتورک قونلغه سیده اویوشتیریلگن استانبول نینگ فتح ایتیب آلینیشی نینگ 569 – ییل لیگی نشانلش پروگرامیده سوز یوروتدی.
ایردوغان جنابلری استانبول نینگ فتح ایتیب آلینیشی بیلن تیگیشلی اوله راق «قسطنطین البته کی فتح قیلیب آلینر ایدی. اونی فتح ایتیب آلگن قومندان قنچه یخشی قومندان و اونینگ اردوسی قنچه یخشی عسکر دیر" حدیثی بیلن باشله دی.
ایردوغان «دنیاده گی بعضی بیر نامعقول حرکتلر کسللیک، طبیعی آفت، قشاقلیک و قان توکیلیشی گه سبب بولگن حالده بیز بو حساس وضعیت گه نیمه دییشه میز. روسیه – اوکراینده وضعیت نیمه شکلده؟ فلاکت ایمس می؟ برچه بو فلاکتلرگه قرشی تورکیه نیمه قیله دی؟ خوددی شو ناتوغری ایشلرگه «توخته» دییش اورونیشیده دیر. سوریه ده، عراقده، لیبیاده «توخته نگ» دیب ایته میز. اورته ییر دینگیزیده، اژه دینگیزیده توخته نگ دییشه میز. اوکراینده، قیریمده "توختنگ" دییشه میز. بوسنیا هرزگوینا، مونته نگرو، قفقازیاده، فلسطینده، تورکستانده «توخته نگ» دییشه میز. بو قرانغو دنیانینگ اولکه میزده گی آله لریگه هم توختنگ دییشه میز" دیدی.
ایردوغان دنیاده گی کوره ش شکللری نینگ تاباره فرقلی لشیب بارگن لیگینی و بحرانی وضعیت گه ایلنگن لیگینی معلوم قیدی.
"خوددی شو اوچون باله لریمیزنی قولی و یوراگی کوچلی، کونگلی بای، ذکاوتی آیدینلیک شکلده ییتیشتیریشمیز کیره ک" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
